1-krone (norsk mynt)

1-krone har flere betydninger

Dagens norske 1-krone er en mynt i myntrekken som begynte med  20-kroner i 1994. Den kom i produksjon fra 1997 etter en omfattende designprosess som måtte starte om igjen helt fra skissenivå da det ble bestemt at 1-krone og  5-krone skulle ha hull i midten. Designer Ingrid Austlid Rise ved Den Kongelige Mynt på Kongsberg hadde 70 utkast til bakside på mynten som hun la frem for rådet til vurdering. Til slutt landet man på motivet fra Hylestadportalene som stod i Hylestad kirke, men som nå er på Historisk museum i Oslo. Dette egnet seg godt rundt hullet.

Pregninger

Første utgave, sølv, Oscar II (1875)

Andre utgave, sølv, Oscar II (1877–1904)

Tredje utgave, sølv, Haakon VII (1908–1917)

Fjerde utgave, kobbernikkel, Haakon VII (1925–1951)

Femte utgave, kobbernikkel, Haakon VII (1951)

Sjette utgave, kobbernikkel, Haakon VII (1953–1957)

Syvende utgave, kobbernikkel, Olav V (1958–1973)
Denne myntrekken var designet av billedkunstneren Per Palle Storm. Den brøt med tidligere tiders formuttrykk, hvor myntenes revers (bakside) var forbeholdt riks- eller heraldiske symboler. I Storms myntrekke revolusjonerte han utformingen ved å benytte naturalistiske dyrebilder på myntenes revers. Én-kronens revers viste en hest.

Åttende utgave, kobbernikkel, Olav V (1974–1991)

Niende utgave, kobbernikkel, Harald V (1992–1996)

Tiende utgave, kobbernikkel, Harald V (1997–)

Dagens norske 1-krone tilhører samme myntrekke som begynte med  20-kroner i 1994. Den kom i produksjon fra 5. september 1997 etter en omfattende designprosess som måtte starte om igjen helt fra skissenivå da det ble bestemt at 1-krone og  5-krone skulle ha hull i midten. Formgiver Ingrid Austlid Rise ved Den Kongelige Mynt på Kongsberg hadde 70 utkast til myntens bakside som hun la frem for rådet til vurdering. Til slutt landet rådet på motivet fra Hylestadportalene som stod i Hylestad kirke i Setesdal i Aust-Agder, og som i 1876 ble overlevert til oldsaksamlingen på Historisk museum i Oslo. Dette egnet seg godt rundt hullet.

Sagnet forteller at hylestadportalene stammer fra Sirdal i Vest-Agder. Sannsynligvis ble de laget omkring 1175. Portalene stod i den gamle stavkirka i Setesdal som ble revet i 1664. Medaljongrammer på høyre portalplanke inneholder motiv fra sagnet om Sigurd Fåvnesbane. Medaljongrammer var nokså vanlig i kunst fra middelalderen. På den venstre portalplanken glir motivene over i hverandre og minner mer om uttrykk som er kjent fra tekstilarbeider, deriblant Osebergteppet.

Motivet på myntens bakside (revers) er en fri gjengivelse av utskjæringer på portalene, og viser en fugl som er vendt mot venstre sittende i rankeverk. Under motivet er pregeåret som innskrift og valøren 1 KRONE i omskrift. Til høyre i rankeverket er signaturen til formgiver Ingrid Austlid Rise (IAR).

Myntens forside (advers) viser et kors som er dannet av det kronede monogrammet til Kong Harald V gjentatt tre ganger og med to parallelle linjer - som tilsvarer de to loddrette linjene i monogrambokstavene - som nederste, loddrette korsarm. Det runde midtfeltet er avgrenset av en sirkel som går slik at kronene i monogrammene er utenfor denne. Nederst står omskriften NORGE flankert av den Kongelige Mynts (fra 2003 det Norske Myntverkets) merke (hammer og bergsjern korslagt) og merket / initialene til myntdirektøren. Fra og med pregeåret 2007 er myntdirektørens initialer fjernet. Fra samme tidspunkt er myntverkets merke plassert inne i den underste stolpen (rett over R i NORGE).

Se også
Norsk krone
Norske mynter

Referanser

Eksterne lenker
 1-krone hos Norges bank

Norske mynter
Introduksjoner i 1875
Per Palle Storm